ಈ ಖ್ಯಾತ ನಟ ನಟಿಯರಿಗೆ ಇರೋ ತೊಂದರೆಗಳ ಬಗ್ಗೆ ಕೇಳಿದ್ರೆ ನೀವ್ ನಂಬೋದಿಲ್ಲ ! ಅಂಗವೈಕಲ್ಯತೆ ಅನ್ನೋದು ಶಾಪವಲ್ಲ. ಇದನ್ನೆಲ್ಲಾ ಮೆಟ್ಟಿ ನಿಂತಾಗ ಮಾತ್ರ ಸಾಧಕನಾಗಲು ಸಾಧ್ಯ. ಸಾಧಿಸಲೇಬೇಕು ಎಂಬ ಛಲ ಇರುವವನಲ್ಲಿ ಅಂಗವಿಕಲತೆ ಅವನಿಗೆ ಅಡ್ಡಿಯಾಗುವುದಿಲ್ಲ ಎಂಬದಕ್ಕೆ ಈ ಸಾಧಕರೇ ಸಾಕ್ಷಿ. ಅವರಿಗಿರುವ ದೇಹದ ನ್ಯೂನತೆಗಳನ್ನ ನೋಡಿದ್ರೆ ಇದೆಲ್ಲಾ ಸತ್ಯನಾ ಅನ್ನೋ ಪ್ರಶ್ನೆ ನಿಮಗೆ ಕಾಡದೆ ಇರೋದಿಲ್ಲ. ಹೀಗೆ ತಮ್ಮ ದೇಹದ ನ್ಯೂನತೆಗಳ ಬಗ್ಗೆ ತಲೆ ಕೆಡಿಸಿಕೊಳ್ಳದೆ ಇಂದು ದೊಡ್ಡ ಸ್ಟಾರ್ ಗಳಾಗಿ ಬೆಳೆದಿರುವ ಹಲವು ಸಾಧಕರು ನಮ್ಮ ನಡುವೆ ಇದ್ದಾರೆ. ಹಾಗಾದ್ರೆ ಅಂಗವಿಕಲತೆ ಇದ್ದರೂ ಅದನ್ನೆಲ್ಲಾ ಮೆಟ್ಟಿ ಬೆಳೆದಿರುವ ಆ ನಟ ನಟಿಯರು ಯಾರೆಂದು ನೋಡೋಣ ಬನ್ನಿ.. ಇನ್ನು ಇತ್ತೀಚಿನ ನಟರಲ್ಲಿ ಇಂತಹ ಸಾಲಿಗೆ ಸೇರುವ ನಟ, ಬಾಹುಬಲಿ ಚಿತ್ರದಲ್ಲಿ ಬಲ್ಲಾಳದೇವನಾಗಿ ಮಿಂಚಿದ ನಟ ರಾಣಾ ದಗ್ಗುಬಾಟಿ. ಬಾಹುಬಲಿ ಚಿತ್ರದ ಮೂಲಕ ನ್ಯಾಷನಲ್ ಸ್ಟಾರ್ ಆಗಿ ಗುರುತಿಸಿಕೊಂಡಿರುವ ರಾಣಾ ಅವರಿಗೂ ಕೂಡ ಅಂಗವಿಕಲತೆಯ ಸಮಸ್ಯೆ ಇದೆ ಎಂದರೆ ನೀವು ನಂಬೋದಿಲ್ಲ. ಸತ್ಯ ಏನೆಂದರೆ ರಾಣಾ ಅವರಿಗೆ ಸಂಪೂರ್ಣವಾಗಿ ಬಲಭಾಗದ ಕಣ್ಣು ಕಾಣಿಸೋದಿಲ್ಲ. ಇನ್ನು ಇದರ ಬಗ್ಗೆ ಮಾಧ್ಯಮವೊಂದರ ಸಂದರ್ಶನದ ವೇಳೆ ಸ್ವತಃ ನಟ ರಾಣಾ ದಗ್ಗುಬಾಟಿ ಹೇಳಿಕೊಂಡಿದ್ದಾರೆ. ಇನ್ನು ಈ ವಿಷಯವನ್ನ ಮೊದಲ ಬಾರಿಗೆ ಕೇಳಿದವರು ಶಾಕ್ ಆಗಿದ್ದರು. ಇನ್ನು ಅಪಘಾತವೊಂದರಲ್ಲಿ ತಮ್ಮ ಕಾಲೊಂದನ್ನ ಕಳೆದುಕೊಂಡಿರುವ ನಟಿ ಸುಧಾ ಚಂದ್ರನ್ ಜಯಪುರ ಕಾಲನ್ನ ಜೋಡಿಸಿಕೊಂಡಿದ್ದು, ಅದರ ಬಳಿಕ ಹಲವಾರು ಚಿತ್ರಗಳಲ್ಲಿ ನಟಿಸಿ ಖ್ಯಾತ ನಟಿ ಎನಿಸಿಕೊಂಡಿದ್ದಾರೆ. ಈ ನಟಿಯ ನಟನೆಯನ್ನ ನೋಡಿದ್ರೆ ಅವರಿಗೆ ಒಂದು ಕಾಲು ಇಲ್ಲ ಅನ್ನೋದರ ಬಗ್ಗೆ ಯಾರಿಗೂ ಗೊತ್ತೊಗೋದಿಲ್ಲ. ಇನ್ನು ಸ್ಯಾಂಡಲ್ವುಡ್ ನ ಕೆಲ ಚಿತ್ರಗಳಲ್ಲಿ ನಟಿಸಿರುವ ಧ್ರುವ ಶರ್ಮಾ ಸೆಲೆಬ್ರೆಟಿ ಕ್ರಿಕೆಟ್ ಲೀಗ್ ನಲ್ಲಿ ಕೂಡ ಮಿಂಚಿದವರು. ಆದರೆ ನಟ ಧ್ರುವ ಶರ್ಮಾ ಅವರಿಗೆ ಮಾತು ಬರೋದಿಲ್ಲ ಹಾಗೂ ಕಿವಿ ಕೇಳಿಸೋದಿಲ್ಲ ಕೂಡ. ನಟ ಧ್ರುವ ಶರ್ಮಾ ತಮ್ಮ ಚಿಕ್ಕ ವಯಸ್ಸಿನಲ್ಲೇ ಇಹಲೋಕ ತ್ಯಜಿಸಿದ್ರು. ಇನ್ನು ತೆಲುಗಿನ ಜಯಂ ಖ್ಯಾತಿಯ ನಟ ನಿತಿನ್ ಗೂ ಕೂಡ ಅಂಗವೈಕಲ್ಯತೆಯ ಸಮಸ್ಯೆ ಇದೆ. ಹೌದು, ತೊದಲಿನ ಸಮಸ್ಯೆ ಹೊಂದಿದ್ದ ನಟ ನಿತಿನ್ ಪ್ರಾರಂಭದಲ್ಲಿ ತಮ್ಮ ಚಿತ್ರಗಳಿಗೆ ಬೇರೆಯವರಿಂದ ಡಬ್ ಮಾಡಿಸಿದ್ದರು. ಈಗ ಅವರ ಚಿತ್ರಗಳಿಗೆ ಅವರೇ ಡೈಲಾಗ್ ಹೇಳುವ ನಿತಿನ್ ಟಾಲಿವುಡ್ ನಲ್ಲಿ ಸ್ಟಾರ್ ನಟನಾಗಿ ಗುರುತಿಸಿಕೊಂಡಿದ್ದಾರೆ. ನಟ ಪುನೀತ್ ರಾಜ್ ಕುಮಾರ್ ಅವರು ಅಭಿನಯಿಸಿದ್ದ ಹುಡುಗರು ಚಿತ್ರದಲ್ಲಿ ಪುನೀತ್ ಅವರ ತಂಗಿಯ ಪಾತ್ರದಲ್ಲಿ ಮಿಂಚಿದ್ದ ನಟಿ ಅಭಿನಯ ಅವರಿಗೂ ಕೂಡ ಕಿವಿ ಕೇಳೋದಿಲ್ಲ. ಆದರೆ ತಮ್ಮ ಅದ್ಭುತ ಅಭಿನಯದಿಂದ ಎಲ್ಲರ ಮನಸನ್ನ ಗೆದ್ದರು. ಇನ್ನು ಟಾಲಿವುಡ್ ನಲ್ಲಿ ಹಾಸ್ಯನಟನಾಗಿ ಮಿಂಚಿರುವ ನಟ ಆಲಿ ಅವರಿಗೂ ಕೂಡ ಪ್ರಾರಂಭದಲ್ಲಿ ತೊದಲುವ ಸಮಸ್ಯೆ ಇತ್ತು. ಇದರಿಂದ ಅವರು ಶುರುವಿನಲ್ಲಿ ಅವಮಾನ, ನೋವನ್ನ ಅನುಭವಿಸಬೇಕಾಯಿತು. ಇನ್ನು ತೊದಲು ಬಂದಾಗ ಪದಗಳನ್ನ ಒತ್ತಿ ಹೇಳಿ ಹಾಸ್ಯ ಮಾಡುತ್ತಿದ್ದ ಆಲಿ ತಮ್ಮ ಸಮಸ್ಯೆ ಯಾರಿಗೂ ಗೊತ್ತಾಗದಂತೆ ಮ್ಯಾನೇಜ್ ಮಾಡುತ್ತಾರೆ. ಲಕ್ಷ್ಮಿ ಬಾರಮ್ಮ ಖ್ಯಾತಿಯ ಧಾರಾವಾಹಿಯ ಚಿನ್ನು ಪಾತ್ರದಲ್ಲಿ ಖ್ಯಾತರಾಗಿರುವ ನಟಿ ರಶ್ಮಿ ಪ್ರಭಾಕರ್ ಅವರಿಗೆ ಚಿಕ್ಕ ವಯಸ್ಸಿನಲ್ಲಿ ತಮ್ಮ ಕಣ್ಣಿಗೆ ಸುಣ್ಣ ಬಿದ್ದ ಕಾರಣ ಅವರ ಕಣ್ಣು ಶೇಕಡಾ ಎಪ್ಪತ್ತರಷ್ಟು ಭಾಗ ಕಾಣಿಸೋದಿಲ್ಲ. ಆ ಕಣ್ಣು ತುಂಬಾ ಚಿಕ್ಕದಾಗಿ ಕಾಣಿಸುತ್ತದೆ. ಹೀಗೆ ತಮ್ಮ ತೊಂದರೆಯನ್ನ ಮೆಟ್ಟಿ ನಿಂತಿರುವ ರಶ್ಮಿ ಪ್ರಭಾಕರ್ ಇಂದು ಕಿರುತೆರೆ ಲೋಕದಲ್ಲಿ ದೊಡ್ಡ ನಟಿಯಾಗಿ ಗುರುತಿಸಿಕೊಂಡಿದ್ದಾರೆ. ಹೀಗೆ ಸಿನಿಮಾ ಲೋಕ ಮಾತ್ರವಲ್ಲದೆ ಅದೆಷ್ಟೋ ಸಾಧಕರು ತಮ್ಮ ನ್ಯೂನತೆಗಳನ್ನ ಮೆಟ್ಟಿ ನಿಂತು ಇಂದು ಲಕ್ಷಾಂತರ ಜನರಿಗೆ ಮಾದರಿಯಾಗಿ ಗುರುತಿಸಿಕೊಂಡಿದ್ದಾರೆ.